252 
PIÈGES A L’APPUI. 
Et à l’eure qui estoit prise 
Du cuer et d’œil combatre là, 
Amours, que sur tous autres prise, 
De l’air en son lieu dévala , 
Et seoir en son siège ala , 
Vestu d’une robe parée 
De perles et avec cela 
D’esméraudes toute bordée. 
De sa couronne les fleurons 
Estoient faiz de camabieux , 
Et de clers saphirs plas et rons 
Avoit ses elles en tous lieux 
Plumettées de bien en mieulx, 
Et de thopasses très-luisans ; 
Je croy que les angelz des cieulx 
N’ont point leurs elles si plaisans. 
Il avoit ung gràcieux arc 
De licorne , à deux cordes faictes 
D’or de Cypre pesans ung marc , 
Et trousses de flesches perfaictes, 
Qui ne s’estoient point meffaites , 
Empennées de fins rubis ; 
Vénus les lui donna si faites 
Et ferrées d’aymans bis. 
Quant Amours, l’archier noble et hault, 
Ot l’arc et la trousse jus mis, 
Regart, son amoureulx hérault, 
Trois fois , comme il lui fut commis , 
Appella le cuer qui promis 
Avoit de combatre, ce jour, 
L’œuil qui estoit ses anncmis 
Et qui en ce ne fist séjour. 
Le cuer vint pour combatre l’œuil, 
Sur ung destrier couvert de larmes , 
Armé de harnays fait de dueil ; 
Trois souspirs estoient ses armes 
Painctes dessus sa cotte-d’armes 
De gémissemens dyaprée ; 
Et l’espée à fayre ses armes 
Estoit en tristesse trempée. 
Et avec lui vindrent Honneur , 
Ardement, Prouesse , Vaillance , 
Penser, Souvenir et Boneur, 
Qui estoient de s’aliance, 
Tous vestus, par sa bienvaillance , 
De flors de roses et de lis, 
Et portoient, par ordonnance , 
De lavandre chapeaulx jolis. 
Lors Regart, le hérault gentis , 
Appella l’œuil présentement, 
Qui de venir fut entends, 
Armé de doulx esbattement, 
Sur ung genet de parement 
Qui ne sembloit mie estre las , 
Couvert de déduit richement ; 
Et Tespée estoit de soûlas. 
Cotte-d’armes avoit de joye 
Où figurée estoit liesse, 
Des gens avoit grande monioye 
Où furent Belacueil, Prouesse, 
Déport, Mélodie, Noblesse, 
De pervenche abilliés tous vers ; 
Et de marjolaine à largesse 
Estoient leurs chevaulx cou vers. 
Et Désir, du champ l’ordonneur, 
Fist convenir, en la présence 
D’Amours qui de ioye est donneur, 
Le cuer et l’oeuil plains de prudence 
Et jurer en leur conscience 
Qu’en ce fait chascun avoit droit, 
Que par armes en audience 
L’un vers l’autre montrer vouldroit. 
